Göterim swopy

Göterim swopy (iňlis dilinden interest rate swap, IRS) — belli bir senede bir tarapyň beýleki tarapa belli bir möçberde fiksirlenen göterimi tölejekdigi we ikinji tarapdan üýtgäp durýan stawka (mysal üçin, LIBOR stawkasy) boýunça göterimiň möçberinde tölegi aljakdygy barada iki tarapyň arasyndaky ylalaşyk görnüşindäki ýasama maliýe guraly.

Geljekki göterim stawkasy baradaky ylalaşyk (iňlis dilinden Forward Rate Agreement) — standartizirlenen göterim swopy.

Göterim swoplary adatça fiksirlenen stawkalary üýtgäp durýanlara özara geçirmek üçin we tersine, aktiwler hem passiwler bilen amallar ätiýaçlandyrylanda ulanylýarlar. Göterim swopy boýunça pozisiýa şertnamanyň taraplary üçin göterim we karz töwekgelçiliklerini öz içinde saklaýar.

 Ulanmaklyk 
Göterim swoplary iň dürli maýa goýum strategiýalarynda ulanylýarlar. Olar hejirlemek we maliýe spekulýasiýalary üçin meşhur gural bolup durýarlar.

 Hejirlemek 
Swop ylalaşygy boýunça göterim stawkasynyň fiksasiýasy göterim stawkalarynyň pese düşmeginden ätiýaçlandyrylmaga ýardam berýär. Beýleki tarapdan, kontragent göterim stawkalarynyň peselmeginde utuşda bolar.

 Spekulýasiýalar 
Göterim swopy boýunça pozisiýa girmegiň pes bosagasy (porog) sebäpli, olar göterim stawkasynyň hereketinde spekulýasiýa edýän treýderleriň arasynda meşhurlykdan peýdalanýarlar.

Şeýlelikde, bahanyň pese düşmegine garaşylýan, esasy aktiw boýunça doly gymmatly gysga pozisiýany açmaklygyň deregine, treýder üçin meňzeş döwür üçin göterim stawkasyny fiksirleýän swopy baglaşmaklyk ýeterlik bolup durýar.

 Salgylanmalar 

Kategoriýa:Ykdysadyýet